Тақырыбы**: «Жаңа инновацияға бағытталған әдіс-тәсілдерді қолдану арқылы бастауыш сынып оқушыларының оқуға деген құлшынысын арттыру»**

Мақсаты:

Қазіргі заман ағымы болашақ ұрпақтың ой-өрісінің шыңдалуын, жеке тұлға ретінде қалыптасуын талап етуде. Осы орайда ұлы педагог Ушинскийдің «Бала балқытылған алтын», -деген қанатты сөзді еске түсіреді.

Егеменді еліміздің алғы шарттары өркениетті елдер қатарына көтерілу керек болса, өркениетке жету үшін жан-жақты дамыған, рухани бай тұлғаны өсіру керек. Жас ұрпақтың бойындағы қабілетін көру, оны жетілдіру ізденгіштік қасиетін дамыту мұғалімнің сабақ берудегі ізденушілік, шеберлік қабілеттеріне байланысты. Ж. Аймауытов «Сабақ беру үйреншікті жай ғана шеберлік емес, ол жаңадан жаңаны табатын өнер» -деген, яғни оқу үрдісін жаңаша ұйымдастыру, оқушылардың әрекеті арқылы ойлау дағдыларын жетілдіруге, шығармашылық қабілеттерін дамытуға негізделуі қажет.

Елбасы Н.Ә.Назарбаев халыққа жолдаған жолдауында «Біздің міндет жаңа технологияларды, идеялар мен көзқарастарды пайдалана отырып, білім мен бәсекеге қабілетті ұрпақ тәрбиелеу» деп ұстаздар қауымының алдына жаңа міндеттер қойды.

Жаңа технологияның басты мақсаттарының бірі баланы оқыта отырып, оның еркіндігін, белсенділігін қалыптастыру, өз бетінше шешім қабылдауға дағдыландыру. Инновациялық технологияны пайдалану-өмір талабы.

Жаңа нәтижеге бағытталған білім-инновациялық білім.

Инновациялық білім беру-іскерліктің жаңа түрі. Инновацияляқ қызмет оқу ісін дамытуға, пәндердің мәнін тереңдетуге, оқытушының кәсіптік шеберлігін арттыруға басқа жаңа технологияларды енгізуге, пайдалануға және шығармашылық жұмыстар жүргізуге бағытталған. Мұндай технологияларды қолдану -біріншіден, оқытушы ұтады, яғни ол сабақты тиімді ұйымдастыруға көмектеседі, оқушының пәнге деген қызығушылығы артады. Екіншіден, оқушы ұтады, себебі оның тақырып бойынша танымы кеңейеді. Осылайша білім берудің қалыптасқан әдістемесіне оқытудың жаңа технологиясы тұрғысынан өзгерістер енгізілсе, білім сапасы да арта түспек.

**Инновация дегеніміз-**жаңа мазмұнды ұйымдастыру, жаңалық енгізу, жаңа үлгілердің бағытындағы нақты әрекет, нақтыланған мөлшердің шегінен шығатын кәсіптік іс-әрекеттің жаңа сапалы деңгейге көтерілуі, жаңа нәтижені қамтамасыз ететін жаңа теориялық, технологиялық және педагогикалық іс-әрекеттің біртұтас бағдарламасы. Кәсіптік білім беру жүйесінің негізгі міндеті-белгілі бір көлемдегі білім берумен шектелмей, алынған кәсіптік білімді адам өз қажетіне, өмірдің нақты жағдайларында қолдана біліп, қоғамда пайдасын келтіру.

Қазақстанда ең алғаш «Инновация» ұғымына қазақ тілінде анықтама берген ғалым Немеребай Нұрахметов. Ол «Инновация, инновациялық үрдіс деп отырғанымыз-білім беру мекемелерінің жаңалықтарды жасау, меңгеру, қолдану және таратуға байланысты бір бөлек қызметі» деген анықтаманы ұсынады. «Инновация» білімнің мазмұнында, әдістемеде, технологияда, оқу-тәрбие жұмысын ұйымдастыруда, мекттеп жүйесін басқаруда көрініс табады деп қарастырып, өзінің жүктемесінде инновацияны, қайта жаңарту кеңістігін бірнеше түрге бөледі:жеке түрі(жеке-дара, бір-бірімен байланыспаған); модульдік түрі (жеке-дара кешені,бір- бірімен байланысқан);жүйелі түрі (мектепті толық қамтитын).

Жалпы инновацияны модификациялық, комбинаторлық, радикалдық деп үш түрге бөлуге болады.

Модификациялық инновация-бұл бұрын қолда барды дамытумен, түрін өзгертумен айналысу. Бұған В.Ф.Шаталовтың математикаға жазған трек конспектісі және оны көптеген мұғалімдердің пайдалануы мысал бола алады.

Комбинаторлық модификация-бұрын пайдаланылмаған,белгілі әдістеме элементтерін жаңаша құрастыру. Бұған пәндерді оқытудың қазіргі кездегі әдістемесі дәлел.

Радикалдық инновация-білімге мемлекеттік стандарттарды енгізу жатады. Мемлекеттік стандарт білім беруде, негізінен, мөлшерлерді, параметрлерді, деңгейлік және сапалы оқытудың көрсеткіштерін қалыптастырады.

**Білім беру жүйесіндегі инновациялық технологиялар:**

* дамыта отырып оқыту әдістемесі (Л.Занков);
* оза отырып оқыту (С.Лысенкова);
* іс- әрекетті бағалау (Ш.Амонашвили);
* трек- схема және трек конспектілері арқылы оқыту (В.Шаталов);
* саралап оқыту;
* деңгейлік тапсырмалар арқылы дамыта оқыту;
* модульдік оқыту (М.Жанпейісова);
* Сын тұрғысынан ойлау технологиясы

**Жаңа технологиялардың педагогикалық негізгі қағидалары:**

- балаға ізгілік тұрғысынан қарау;

- оқыту мен тәрбиенің бірлігі;

- баланың танымдық күшін қалыптастыру және дамыту;

- баланың өз бетімен әрекеттену әдістерін меңгерту;

- баланың танымдық және шығармашылық икемділігін дамыту;

- әр оқушының дамуы үшін жүйелі жұмыс істеу;

- оқу үрдісін оқушының сезінуі.

Бастауыш сынып –үздіксіз білім берудің алғашқы басқышы, қиын да жауапты жұмыс.  
Бастауыш мектеп: балаға білім беріп қана қоймай, оны жалпы дамыту, яғни сөйлеу, оқу, қоршаған орта жөнінде дұрыс көзқарас қалыптастыру, ойын дұрыс айтуға, салыстыра білуге, дәлелдеуге, сөйлеу мәдениетіне үйретеді. Оқушыларға білім жүйесін терең әрі тиянақты беру үшін оқыту әдісін жетілдіру-әр ұстаздың міндеті.

**Жаңа технологияны пайдаланудың мұғалімге береріне тоқталсақ:**

* Барлық баланы оқыту;
* Оқу үрдісін тиімді ұйымдастыруға көмектесу;
* Білім берудің формасын оңтайландыру міндеттерін атқару;

Тұлғаның жеке қабілетін айқындау, іздену.

**Бастауыш сынып мұғалімдері үшін пәнді оқытуда кездесетін қиындықтар:**

* Пәнді оқытуда оқу ынталарының төмендігі;
* Алған білімдерін өздігінен одан әрі толықтыруға ұмтылыстарының аздығы;
* Сөздік қорларының аздығы;
* Байланыстырып сөйлеу тілдерінің жеткіліксіздігі;
* Ата-ана тарапынан қадағалаудың төмендігі;

**Бұл қиындықтарға жол бермей, оқушылардың қызығушылығын арттырудың тиімді жолдары мынадай:**

* Оқытудың жаңа педагогикалық технологияларын қолдану;
* Пәнаралық байланыс;
* Ойын элементтерін пайдалану;
* Дидактикалық материялдарды қолдану;
* Дәстүрлі емес сабақ түрлерін қолдану;

Интерактивті тақтаның мүмкіндіктерін пайдалану;

**Сабақтың тиімділігін арттыру жолдарының бірі әр сабақта озық технологияларды пайдалану болып табылады.**

* «Кубизм» стратегиясы.
* «Қос құты» әдісі.
* «Балық қаңқасы» әдісі.
* «Карусель» әдісі.
* «Мюсенбурк» әдісі.
* «Таңда да таста» әдісі.
* «Үштік» әдісі.
* «Ыстық орындық» әдісі.
* «Шахмат» әдісі.
* «Бір минуттық әңгіме» әдісі.
* «Сематикалық карта»
* «Балық аулау» ойыны.

.«Бірге ойлаймыз» әдісі.  
Жұптық жұмыс  
Саралау тәсілі:Дереккөз бойынша саралау.  
Сөздерді кестедегі сұрақтарға байланысты топтастыру.  
Қажетті сөздер:ата, қырық, алды, қызыл, алмұрт.

* «А,Б,С» әдісі.
* «Балық, құс, аң» ойыны.
* «Ара ұясы» әдісі.
* «Тыңда және сыз» ойыны.
* «Көршіңді тап» ойыны.
* «Веер» әдісі.
* «Өрмек» ойыны.
* Арқамда не бар?» ойыны.
* Есте сақтауға арналған ойындар:заттарды, әріптерді, сандарды жасыру, орнын ауыстыру, көру диктантын жазу.
* Эстафеталық ойындар.
* «Бөлмедегі заттар» ойыны.
* «Бұл кім?» ойыны.
* «Домино» ойыны.
* «Ертегі құрастыру»
* «Сөзден –сөйлем, сөйлемнен –мәтін» құрастыру.
* «Сөз» ойыны.
* «Шаршыдағы қоңыз» ойыны.
* «Шеңбердегі доп» ойыны.
* «Арқаға сурет салу» ойыны.
* «Біз де» ойыны.

**Әдіс-тәсілдерді қолдану арқылы өткен сабақтардың тиімділігі:**- Оқушылыр жаңа сабақты оңай қабылдап, тез меңгереді.  
- Сыныпта артық шу, артық әңгіме болмайды.  
- Интербелсенді тақта арқылы жаңа сөздердің мағынасын түсінеді.  
- Оқушы мен оқушы, мұғалім мен оқушы арасында ынтымақтастық жоғары болады.

**Тиімді әдіс-тәсілдерді пайдаланудағы сабақтардың алғы шарттары:**

* Сабақты белсенді өткізіп, әр баладан еркін жауап алуға жағдай жасау;
* Сенімділікке баулу үшін баланың жауабын үнемі бағалау;
* Қиялын дамыту үшін «Менің ойымша» деген жауапқа дағдыландыру;
* Әр түрлі жауапқа бірдей қарау, жақсысын мадақтап, жаманын сынамау;
* Тіл байлығын дамыту үшін қалайда жауабын соңына дейін тыңдау;
* Жеке тұлға ретінде «Мен» деген рөлін көтеру, өз пікірін қалыптастыру.

Қорытынды

Әр ұстаз өзінің сабағында тиімді әдіс-тәсілдерді дұрыс пайдаланса, көптеген жетістіктерге жетеді.

1. Мәселенің ең негізгі түйінін табуға дағдыланады;
2. Оқушылар өз бетінше ізденуге, үйренгенін өмірде пайдалана білуге үйренеді;
3. Сұрақ қойып, сұрақтарға өз бетінше жауап беруге машықтанады.
4. Тақырыпқа деген жан-жақты түсінігін аңғара отырып, ынтасын одан әрі дамытуға мүмкіндік жасайды;
5. Оқушылардың шығармашылық белсенділіктері және сын тұрғысынан ойлау әрекеттері бағаланады;
6. Сын тұрғысынан ойлай отырып, өзіндік белсенділіктің болуы да білімге құлшынысты, жаң алықты ашуға, ізденуге, қиындыққа төзугеүйретеді.

Ақмола облысы  
 Бурабай ауданы  
 Обалы ауылының жалпы білім беретін орта мектебі

Тақырыбы: **«Жаңа инновацияға бағытталған әдіс-тәсілдерді қолдану арқылы бастауыш сынып оқушыларының оқуға деген құлшынысын арттыру»**

Бастауыш сынып мұғалімі: Бекбулатова Шынар Жанбаевна

2021 жыл